Alteret var først utstyrt med tavle i 3 felter og kors i midten. Senere, i 1930, fikk kirken et maleri av Jesus i Getsemane som nå henger på korets nordvegg. I 1964 fikk alteret den nåværende utforming med et krusifiks skåret av Anth. Rørvik og gitt av Åros kirkeforening. Alterduken av hvitt lin. Under finner vi antipendium med Jesus monogram i gullbånd etter tegning av Finn Krafft og skjenket til minne om Martha Granlund. Alterstakene i støpt messing.